《次郡太守刘朔斋秋晚谒谢朓亭小饮三首》
宋代·程炎子

掀髯一笑倚危阑，面面青山不厌看。
霜染丹枫秋色绚，日烘紫菊露痕乾。
鹊炉火慢熏龙脑，蟹眼汤新瀹凤团。
回簇绛纱城郭晚，老梅吹角雁拖寒。

作者简介：程炎子，字清臣，理宗时宣城（今安徽宣州）人。未仕。有《玉塘烟水集》，已佚。仅《江湖后集》收诗十六首。事见《江湖后集》卷一四。今录诗十七首。